ଭୁବନେଶ୍ୱର, ଏପ୍ରିଲ ୩୦(ଲୋକାଲ ୱାୟାର): ରାଜଧାନୀ ଭୁବନେଶ୍ୱରରେ ଲକ୍ ଡାଉନ କଟକଣାକୁ କୋହଳ କରି ମଙ୍ଗଳବାର କିଛି ଦୋକାନ ଖୋଲିବାକୁ ବିଏମସି (ଭୁବନେଶ୍ୱର ମହାନଗର ନିଗମ) ଅନୁମତି ଦେଇଥିବା ବେଳେ ବୁଧବାର ଆଉ କିଛି ଶ୍ରେଣୀର ଦୋକାନକୁ ମଧ୍ୟ ଅନୁମତି ଦିଆଯାଇଛି ।
ବିଜ୍ଞପ୍ତି ଅନୁସାରେ, ସର୍ତ୍ତ ସହ ମୋବାଇଲ, କମ୍ପୁଟର ଓ ଲାପଟପ୍ ବିକ୍ରି ଦୋକାନ, ପ୍ଲାଇଉଡ୍, ରଙ୍ଗ ଓ ହାର୍ଡୱେର ଦୋକାନ, ମାର୍ବଲ, ଟାଇଲ୍ସ, ଗ୍ରାନାଇଟ୍ସ ଦୋକାନ ଖୋଲିବାକୁ ଅନୁମତି ମିଳିଛି ।
ଫ୍ଲେକ୍ସ, ଡିଜିଟାଲ ପ୍ରିଣ୍ଟିଂ ଓ କାଚ ଦୋକାନ ଖୋଲାଯିବ । ତେବେ ମାର୍କେଟ କମ୍ପ୍ଲେକ୍ସରେ ଥିବା ଏ ସବୁ ଦୋକାନ ଗୁଡ଼ିକ ଖୋଲା ଯାଇପାରିବନି ।
କିନ୍ତୁ ଚାରି ଚକିଆ ସୋ-ରୁମକୁ ଅନୁମତି ଦିଆଯାଇନାହିଁ । ରୋଷେୟା, ଘରୋଇ ସହାୟକ ଏବଂ ଡ୍ରାଇଭରମାନଙ୍କୁ ଯିବାକୁ ଅନୁମତି ଦିଆଯାଇଥିବା ବେଳେ ଲିଫ୍ଟ, ଏସ୍କାଲେଟର କିମ୍ବା ସେହିଭଳି କିଛି ମରାମତି ପାଇଁ ମେକାନିକ୍ ମାନଙ୍କୁ ଅନୁମତି ଦିଆଯାଇଛି ।
